#JouMenseMyMense saam met SPAR – 'n Glimlag vir Rochelle Lotter - GROOTfm 90.5
Andrea Dos Santos, Suzanne de Beer en Dr. Sharan Naidoo is die direkteure en stigters van hierdie niewinsgewende organisasie wat nie net fondse insamel vir operasies nie, maar ook waardevolle bewusmaking doen rondom gesplete lippe en verhemeltes. Dr. Naidoo gee sy vaardigheid en tyd pro bono en as 'n span maak hulle 'n vir-altyd-glimlag moontlik vir 'n gesin wat dit andersins nie sou kon bekostig nie.
Die gesin het met die organisasie kontak gemaak, en die kortlys gehaal. Ons het hulle ateljee toe genooi om hulle storie te vertel. Min het hulle geweet hoe die gesprek gaan eindig.
Blissful Cleft Foundation het met 'n fondsinsamelingsaksie verlede jaar, saam met 'n funksie die jaar, 'n groot gedeelte van die fondse wat nodig is vir Rochelle se operasie ingesamel. GROOTfm 90.5 het met behulp van 'n luisteraar skenking en 'n donasie van Cosmo Industrial ook 'n bydrae gemaak.
Baie dankie aan 'n GEEmeenskap! Aan Cosmo Industrial vir julle donasie, en aan SPAR vir die R2 000-geskenkbewys! Baie dankie aan Blissful Cleft Foundation dat julle nie net sorg vir 'n splinternuwe glimlag op die buitebeeld van 'n kind nie, maar bo alles, 'n volhoubare glimlag wat diep binne-in heers!